《庚戌中秋病起言怀》
宋代·喻良能

病来十日不饮酒，起对中秋良可人。
银汉迢迢清未了，金波潋潋净无尘。
艳歌未暇成三叠，美酝何妨釂十分。
记得昔年当此景，厌厌夜饮在成均。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。